**Ministru kabineta rīkojuma projekta “Par atļauju Ģirtam Valdim Kristovskim savienot amatus” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar (Ministru kabineta 2009.gada 7.aprīļa noteikumu Nr.300 "Ministru kabineta kārtības rullis" 73.3.apakšpunkts). |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par interešu konflikta novēršanu valsts amatpersonu darbībā” 81.panta pirmā daļa - personai, kura, stājoties valsts amatpersonas amatā, vienlaikus ieņem citu amatu un šāda amatu savienošana ir pieļaujama, saņemot amatpersonas (institūcijas) rakstveida atļauju, ir pienākums pirms iecelšanas, ievēlēšanas vai apstiprināšanas amatā rakstveidā iesniegt šai amatpersonai (institūcijai) lūgumu atļaut valsts amatpersonas amatu savienot ar citu amatu. Par amatu šajā pantā uzskatāma arī saimnieciskās darbības veikšana, uzņēmuma līguma vai pilnvarojuma izpilde. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Likuma par ostām 8.panta trešo daļu Ventspils ostas valdē ir astoņi valdes locekļi: četri Ventspils pašvaldības pārstāvji, kurus amatā ieceļ un no amata atbrīvo ar Ventspils pilsētas domes lēmumu, un četri — ekonomikas ministra, finanšu ministra, satiksmes ministra un vides aizsardzības un reģionālās attīstības ministra izvirzīti pārstāvji, kurus amatā ieceļ un no amata atbrīvo Ministru kabinets. Ar 2016.gada 10.marta rīkojumu Nr.187 Ventspils ostas valdes locekļa amatā tika iecelts Ringolds Beinarovičs.Ņemot vērā, ka finanšu ministrs Jānis Reirs ir nolēmis izvirzīt darbam Ventspils ostā citu pārstāvi, ir izstrādāts Ministru kabineta rīkojuma projekts „Par Ringolda Beinaroviča atbrīvošanu no Ventspils ostas valdes locekļa amata”.Ir saņemts Ģirta Valda Kristovska iesniegums, kurā izteikta piekrišana ieņemt Ventspils ostas valdes locekļa amatu un lūgums atļaut savienot Ventspils ostas valdes locekļa amatu citiem amatiem.Saskaņā ar likuma „Par interešu konflikta novēršanu valsts amatpersonu darbībā” (turpmāk – Interešu konflikta novēršanas likums) 4.panta 23.daļu persona, kas ieņem ostas valdes locekļa amatu ir uzskatāma par valsts amatpersonu. Interešu konflikta novēršanas likuma 7.panta piektā daļa noteic, ka šā likuma [4.panta](http://www.likumi.lv/doc.php?id=61913#p4) 2.3 daļā minētajām amatpersonām ir iespējamas savienot amatus ar 6.panta ceturtajā daļā noteiktiem amatiem:1) amatu, kuru tā ieņem saskaņā ar likumu, Saeimas apstiprinātajiem starptautiskajiem līgumiem, Ministru kabineta noteikumiem un rīkojumiem, ja tas neapdraud normatīvajos aktos šai valsts amatpersonai vai institūcijai, kurā tā nodarbināta, noteikto patstāvību;2) pedagoga, zinātnieka, ārsta, profesionāla sportista vai radošo darbu, arī veicot šo darbu kā saimnieciskās darbības veicējam saskaņā ar likumu "Par iedzīvotāju ienākuma nodokli";3) saimniecisko darbību individuālā komersanta statusā vai kā saimnieciskās darbības veicējam saskaņā ar likumu "Par iedzīvotāju ienākuma nodokli", ja šīs darbības ietvaros tiek gūti ienākumi tikai no lauksaimnieciskās ražošanas, mežizstrādes, zvejniecības, lauku tūrisma vai prakses ārsta profesionālās darbības;4) saimniecisko darbību, kura tiek veikta, pārvaldot šai valsts amatpersonai piederošo nekustamo īpašumu, kā saimnieciskās darbības veicējam saskaņā ar likumu "Par iedzīvotāju ienākuma nodokli";5) tāda pilnvarojuma izpildi, uz kura pamata šī amatpersona rīkojas sava radinieka vārdā, ja tas nerada interešu konfliktu;6) amatu Valsts prezidenta izveidotā komisijā, padomē vai Ordeņu kapitulā, ja tas nerada interešu konfliktu;7) dienestu Zemessardzē, ja likumā nav noteikts citādi.Papildus 6. panta ceturtajā daļā noteiktajam var savienot valsts amatpersonas amatu tikai ar citu amatu, uzņēmuma līguma vai pilnvarojuma izpildi, ja šī savienošana nerada interešu konfliktu un ir saņemta tā publiskas personas kapitāla daļu turētāja pārstāvja rakstveida atļauja, kurš attiecīgo personu nominējis ievēlēšanai padomes locekļa amatā, vai tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā. Tādējādi Ventspils ostas valdes locekļa amatu, ievērojot Interešu konflikta novēršanas likumā 8.1pantā noteikto valsts amatpersonas amata savienošanas ierobežojumu izpildes kārtību, var savienot ar citu amatu, uzņēmuma līguma vai pilnvarojuma izpildi, ja to savienošana nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā. Ņemot vērā visu iepriekš minēto, ir izstrādāts Ministru kabineta rīkojuma projekts „Par atļauju Ģirtam Valdim Kristovskim savienot amatus”, kas paredz atļaut savienot Ventspils ostas valdes locekļa amatu ar ar Valdes locekļa amatu SIA GVK Consulting, produkta mārketinga stratēģa amatu SIA Entangle un Ventspils pilsētas domes deputāta amatu. |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija |  Rīkojuma projekts Ministru kabineta sēdē skatāms vienlaicīgi ar Ministru kabineta rīkojuma projektu „Par Ģirta Valda Kristovska iecelšanu Ventspils ostas valdes locekļa amatā”.   |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Jautājuma būtība skar Ministru kabineta tiesības pieņemt lēmumu par valdes locekļu iecelšanu Ventspils ostas valdē. Līdz ar to Ministru kabineta rīkojuma projekts skars konkrēto fizisko personu, kura tiks iecelta par Ventspils ostas valdes locekli. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | 1. Ministru kabineta rīkojuma projekts „Par Ģirta Valda Kristovska iecelšanu Ventspils ostas valdes locekļa amatā”;
2. Ministru kabineta rīkojuma projekts „Par Ringolda Beinaroviča atbrīvošanu no Ventspils ostas valdes locekļa amata”.
 |
| 2. | Atbildīgā institūcija | Finanšu ministrija |
| 3. | Cita informācija |  Visi saistītie Ministru kabineta rīkojumu projekti izskatāmi vienā Ministru kabineta sēdē. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

|  |  |
| --- | --- |
| Finanšu ministrs | J.Reirs |
|  |  |

Leitāne-Šķēle 67095428,

Agija.Leitane-Skele@fm.gov.lv